<classify> Stars ipo Addis Ababa kwa kambi ya maandalizi ya mechi ya kuwania kufuzu michuano ya Afrika mwaka 2017 dhidi ya Misri itakayochezewa mjini Alexandria mwishoni mwa wiki hii.Taarifa kutoka Addis Ababa zinasema timu ipo kwenye kiwango kizuri kizuri kwa sasa na hakuna mchezaji yeyote majeruhi.Vijana wamechangamka na morali ni ya hali ya juu kambini kuelekea kwenye mchezo unaowakabili, alisema Nooij.Timu hiyo inayodhaminiwa na bia ya Kilimanjaro imeendelea kujifua asubuhi na jioni katika uwanja wa Taifa wa Addis Ababa.Hali ya kambi kiujumla ni nzuri, wachezaji wote ni wazima, wakiwa wenye ari, na morali ya hali ya juu katika maandalizi ya mchezo huo, alisema.Kocha Nooij alisema amekuwa akiwafundisha vijana wake mbinu mbalimbali kuelekea kwenye mechi dhidi ya Misri, kuanzia sehemu ya ulinzi, kiungo na ushambuliaji kuhakikisha wanakuwa fit katika mchezo huo.Kuhusu hali ya kinidhamu kambini hapo ni ya hali ya juu, wachezaji wanatambua umuhimu wa mchezo huo, na kikubwa wameahidi kupambana kusaka matokeo mazuri katika mchezo dhidi ya Misri.Naye nahodha wa Stars Nadir Haroub alisema wanaamini watafanya vizuri katika mechi hiyo kwani hakuna kinachoshindikana kwenye mpira.Katika mpira hakuna kinachoshindikana, sisi tumejiandaa vizuri, naamini tutakapofika Misri tutafanya vizuri na kuwapa furaha Watanzania, kikubwa watuombee kwa Mwenyezi Mungu, tuwe wazima mpaka siku ya mchezo, naamini tutafanya vizuri, alisema Haroub.Stars inatarajiwa kuelekea Cairo Ijumaa kabla ya kuunganisha safari mpaka Alexandria tayari kwa mchezo dhidi ya Misri utakaochezwa katika uwanja wa Boeg El Arab Jumapili.  <topic>: michezo 